C 412/4

Kuulemismenettelystä vastaavan neuvonantajan loppukertomus (1)

AT.40127 – Säilykevihannekset

(ETA:n kannalta merkityksellinen teksti)

(2022/C 412/04)

Johdanto

1. Yrityksille Conserve Italia Soc. coop. agricola ja Conserves France SA, jäljempänä yhdessä ”Conserve Italia”, osoitettu päätösluonnos koskee SEUT-sopimuksen 101 artiklan ja ETA-sopimuksen 53 artiklan rikkomista siltä osin kuin kyse on tietyntyyppisten säilykevihannesten toimittamisesta vähittäiskauppiaille ja/tai ravitsemisalan asiakkaille Euroopan talousalueella.

3. Conserve Italia osallistui aluksi sovintomenettelyyn mutta ilmoitti sitten komissiolle, ettei se aio esittää sovintoehdotusta asetuksen (EY) N:o 773/2004 10 a artiklan 2 kohdan mukaisesti. Tämän vuoksi komissio jatkoi Conserve Italian toiminnan tutkintaa vakiomenettelyn mukaisesti.

Kirjallinen menettely

4. Tutkinta aloitettiin, koska […] jätti 11. kesäkuuta 2013 sakoista vapauttamisesta ja sakkojen lieventämisestä annetun tiedonannon ( 8 ) 14 ja 15 kohdan nojalla sakoista vapauttamista koskevan hakemuksen.

5. Komissio teki 1.–4. lokakuuta 2013 asetuksen (EY) N:o 1/2003 20 artiklan 4 kohdan mukaisia tarkastuksia sovintomenettelyn osapuolten ja Conserve Italian toimitiloissa.

6. Conserve Italia haki 17. lokakuuta 2013 sakoista vapauttamista sakoista vapauttamisesta ja sakkojen lieventämisestä annetun tiedonannon 14 kohdan nojalla tai vaihtoehtoisesti sakkojen lieventämistä samaisen tiedonannon 27 kohdan nojalla.

7. Komissio käynnisti 17. helmikuuta 2017 asetuksen (EY) N:o 1/2003 11 artiklan 6 kohdan ja asetuksen (EY) N:o 773/2004 2 artiklan 1 kohdan mukaisen menettelyn, joka koski kaikkia osapuolia.

8. Komissio ilmoitti Conserve Italialle 22. helmikuuta 2017 alustavasta aikeestaan alentaa sakkoa tiettyjen prosenttiosuuksien rajoissa, kuten sakoista vapauttamisesta ja sakkojen lieventämisestä annetun tiedonannon 26 kohdassa säädetään.

9. Komissio kävi maaliskuun 2017 ja kesäkuun 2019 välisenä aikana sovintoon tähtääviä keskusteluja osapuolten kanssa sovintomenettelyä koskevan tiedonannon ( 9 ) 14–19 kohdan mukaisesti.

10. Conserve Italia ilmoitti komissiolle 7. toukokuuta 2019, ettei se aio esittää sovintoehdotusta. Tämän vuoksi komissio jatkoi Conserve Italian toiminnan tutkintaa vakiomenettelyn mukaisesti.

11. Vakiomenettelyn väitetiedoksianto hyväksyttiin 5. lokakuuta 2020, ja se annettiin tiedoksi Conserve Italialle 6. lokakuuta 2020.

12. Conserve Italialle annettiin mahdollisuus tutustua asiakirja-aineistoon komission tiloissa 7.–11. joulukuuta 2020 sekä sähköisesti 7. joulukuuta 2020. Kuulemismenettelystä vastaava neuvonantaja ei saanut pyyntöjä asiakirja-aineiston tutustumisesta.

13. Kilpailun pääosasto myönsi alun perin kuuden viikon määräajan väitetiedoksiantoon vastaamiselle. Conserve Italia pyysi määräajan pidentämistä, ja kilpailun pääosasto myönsi sille pidennyksen 1. maaliskuuta 2021 saakka.

14. Conserve Italia toimitti vastauksensa väitetiedoksiantoon 1. maaliskuuta 2021. Vastauksessaan Conserve Italia pyysi myös mahdollisuutta esittää yksityiskohtaisempia kannanottoja suullisessa kuulemisessa.

Suullinen menettely

15. Suullinen kuuleminen järjestettiin 4. toukokuuta 2021 ( 10 ) . Kuuleminen sujui hyvin, eikä menettelystä esitetty valituksia.

Päätösluonnos

16. Päätösluonnoksessa todetaan, että Conserve Italia rikkoi SEUT-sopimuksen 101 artiklan 1 kohtaa ja ETA-sopimuksen 53 artiklan 1 kohtaa osallistumalla 15. maaliskuuta 2000 ja 1. lokakuuta 2013 välisenä aikana yhtenä kokonaisuutena pidettävään jatkettuun rikkomiseen, joka kattoi koko Euroopan talousalueen ja koostui hintojen koordinoinnista, markkinoiden jakamisesta ja kaupallisesti arkaluonteisten tietojen vaihdosta tietyntyyppisten säilykevihannesten myynnissä vähittäiskauppiaille ja/tai ravitsemisalalle Euroopan talousalueella.

17. Olen tutkinut päätöksen 2011/695/EU 16 artiklan mukaisesti, käsitelläänkö päätösluonnoksessa ainoastaan sellaisia väitteitä, joista osapuolille on annettu mahdollisuus esittää näkemyksensä. Katson, että asia on näin.

18. Edellä sanotun perusteella katson, että tässä menettelyssä on tosiasiallisesti kunnioitettu osapuolten menettelyoikeuksia.

Brysselissä 8 päivänä marraskuuta 2021. Dorothe DALHEIMER

(1) Kuulemismenettelystä vastaavan neuvonantajan tehtävästä ja toimivaltuuksista tietyissä kilpailuasioita koskevissa menettelyissä 13 päivänä lokakuuta 2011 annetun Euroopan komission puheenjohtajan päätöksen 2011/695/EU (EUVL L 275, 20.10.2011, s. 29), jäljempänä ’päätös 2011/695/EU’, 16 ja 17 artiklan mukaisesti.

(2) EY:n perustamissopimuksen 81 ja 82 artiklan mukaisten komission menettelyjen kulusta 7 päivänä huhtikuuta 2004 annetun komission asetuksen (EY) N:o 773/2004 (EUVL L 123, 27.4.2004, s. 18), sellaisena kuin se on muutettuna, jäljempänä ’asetus (EY) N:o 773/2004’, 10 a artiklan nojalla.

(3) Neuvoston asetus (EY) N:o 1/2003, annettu 16 päivänä joulukuuta 2002, perustamissopimuksen 81 ja 82 artiklassa vahvistettujen kilpailusääntöjen täytäntöönpanosta, jäljempänä ’asetus (EY) N:o 1/2003’.

(4) Menettelyn kohteena olevat oikeushenkilöt olivat [...].

(5) Menettelyn kohteena olevat oikeushenkilöt olivat [...].

(6) Menettelyn kohteena olevat oikeushenkilöt olivat [...].

(7) Komission päätös, annettu 27 päivänä syyskuuta 2019. Päätöksen tiivistelmä on julkaistu EUVL C 434, 15.12.2020, s. 8. Kuulemismenettelystä vastaava neuvonantaja esitti päätöksen 2011/695/EU 16 artiklan mukaisen loppukertomuksen jo samassa yhteydessä, kun 27. syyskuuta 2019 annettu komission päätös (EUVL C 434/7, 15.12.2020) hyväksyttiin.

(8) Komission tiedonanto sakoista vapauttamisesta ja sakkojen lieventämisestä kartelleja koskevissa asioissa (EUVL C 298, 8.12.2006, s. 17).

(9) Komission tiedonanto sovintomenettelyn toteuttamisesta neuvoston asetuksen (EY) N:o 1/2003 7 ja 23 artiklan mukaisten päätösten tekemiseksi kartelliasioissa (EUVL C 167, 2.7.2008, s. 1).

(10) Koronaviruspandemian vuoksi suullinen kuuleminen järjestettiin salattuna videokokouksena. Lisäksi henkilöille, joiden ei tarvinnut käyttää puheenvuoroja suullisessa kuulemisessa, oli järjestetty salasanalla suojattu (suoratoistettu) virtuaalinen kuuntelutila.